
ЈАВНA НАБАВКА МАЛЕ ВРЕДНОСТИ БРОЈ 19/18 
КАНЦЕЛАРИЈСКИ МАТЕРИЈАЛ

Наручилац Заштитник грађана је, на основу члана 63. став 2 ЗЈН,  добио следеће питање од заинтересованог понуђача:

Питање број 1:

Мислимо да критеријум за оцењивање понуде збир јединичних цена није прихватљив.
Једино правично за све понуђаче, како имате оквирне количине, да се помноже јединичне цене и да тако добијете најповољнијег понуђача, као што раде све државне институције. Не знамо зашто је то проблем. Код ретких понуда, где се бодује збир јединичних цена, разлике у цени код понуђача су процентуално 300% до 400%, па Вас питамо да ли је то могуће или је то могуће само у Србији? Молимо Вас да размислите о предлогу, јер ћете видети, уколико останете при истом бодовању конкурсне документације, да понуђач који буде изабран са најповољнијом јединичном ценом, када се помножи са Вашим оквирним количинама није најповољнији понуђач.

Одговор на питање број 1

Наручилац је Конкурсну документацију припремио у складу са чланом 61. Закона о јавним набавкама („Сл.гласник РС“, број бр.124/12, 14/15 и 68/15) у свему руководећи се основним начелима Закона о јавним набавкама: Начелом ефикасности и економичности (члан 9.) ; Начелом обезбеђивања конкуренције (члан 10.) ; Начелом транспарентности поступка јавне набавке (члан 11.); Начелом једнакости понуђача (члан 12.) и Начелом заштите животне средине и обезбеђивања енергетске ефикасности (члан 13.).

